Lav et referat af nedenstående tekst:

Tekst:
I dag er 50 medarbejdere blevet afskediget, mens omkring ti har taget imod en fratrædelsesordning. Ingen af dagens fyringer falder i Nordjylland. Her er dog i forvejen skåret seks ud af knap 40 stillinger. De mange fyringsrunder, der i alt har betydet 141 afskedigelser i DR og i alt nedlæggelse af 481 stillinger skyldes den løbske økonomi i byggeriet af DR-Byen. - Det her vil gå alvorligt ud over DRs kvalitet - både i radio, på tv og på nettet, siger tillidsmand for journalisterne i DR Nordjylland, Karin Mette Petersen. De strejkende har vedtaget denne udtalelse: Medarbejderne på DR Nord har i dag besluttet at nedlægge arbejdet. Det sker i vrede og frustration over de mange fyringer, der bliver foretaget i DR. Fyringerne betyder, at DR slækker alvorligt på kvaliteten, og det rammer både lyttere, seere og medarbejdere. Samtidig vil vi udtrykke vores sympati og medfølelse med de kolleger, der skal fyres. I modsætning til vores øverste ledelse har vi svært ved at se, at DR - med fyringerne - fortsat kan leve op til public service-forpligtelsen. Arbejdet på DR Nordjylland bliver genoptaget i morgen samtidig med DR Nyheder. Formentlig klokken 9.

Referat:
Journalisterne på Nordjyllands Radio har nedlagt arbejdet fra i dag kl. 12.30 Det sker i sympati med de strejkende kolleger i DR Nyheder, der i dag blev ramt af endnu en fyringsrunde.